Referat frå FAU møtet 29.mars 2016

Desse møtte:

Lars Øystein Bakka, Maili Havrevoll, Kristian Steine, Vidar Guggedal, Oddny Endresen, Anita Austarå og Nils Erik Eide

**Sak 1** **godkjenning av innkalling og referat frå førre møte**

 Ok, ingen merknader

**Sak 2 meldingar frå skulen/oppvekstsjefen**

Det er tillsett ny einingsleiar, som går 60% frå 1.april, og i full stilling frå 1.mai.

Hilde Nora er i 30% ut april i skule/barnehage

Det er ein søkar på SFO frå hausten av

Nesflaten skule har det mest stabile personalet av Suldalsskulane

Ein lærar som har hatt permisjon dette året, har sagt opp stillinga si frå hausten av, denne blir ikkje lyst ut

Det blir møte i Samarbeidsutvalet om ein månads tid

**Sak 3 skuleutbygginga**

Det er delte meiningar når det gjeld skuleutbygginga, der nokon syns teikningane ser greie ut, medan andre syns det ser ut som romma er små, og det blir lite i det heile.

Skulekjøkken ser liten ut, med kun to stasjonar

Dette kjøkkenet blir og brukt i andre samanhengar enn mat og helse

Dette skulle ein ikkje ta omsyn til ,meiner Nils Erik, då må den som skal bruke kjøkkenet tilpasse det som skal lagast etter kva plass ein har

Nokon meiner det er gale ein skal rive halve skulen, og er redd for at elevane får for liten plass

Det er ønskeleg at kvar elev får eit skap kvar dei kan ha ein lås på, der dei kan oppbevare private eigedelar

Er kommunen klar til å bygge på dersom det blir behov for dette i framtida?

Innspel ang. utbygginga blir sendt vidare til samarbeidsutvalet

**Sak 4 foreldremøte før skulen sluttar, med val av nye representantar til FAU, tema nettvett, «Barnevakten»?**

Me har dette møtet rett etter skulen har byrja att på hausten, sidan det er komen ny einingsleiar nå, og ho har mykje å setta seg inn i før den tid

**Sak 5 onsdagsfri eller fredagsfri for barneskulen?**

Det er framleis fleirtal blant foreldra som ønsker fredagsfri

**Sak 6 Ymse**

Skulebussen kjører ikkje til Indra Vetrhus for å snu, sjølv om det er snuplass der, derfor må 2.klassingen som bur der gå eit stykke for å komma til bussen

Dette må kunne ordnast meiner Nils Erik

Elevar får «gule lappar» av lærarane for å ta jakkar med seg inn i klasserommet, er det nødvendig å gi «gule lappar» på ein slik ting?

Nils Erik vil snakke med lærerane ang. denne ordninga på eit møte